IV. Xatatamakxtumit stananin xla lankatatamawat tlan takgalhí tiyat xala katukuxtu kaj wa watayá lata ixlitilanka nemá taskini latá namakgantaxtí ixtalakaskín.Nikxni xatatamakxtumit nemá ja'e lichiwinam tlan natakgalhí nak takgalhín tiyat nemá puskujkán katukuxtu, makgastaknákitstanká usu kakiwin nemá liwaka, tilanka nemá chunatayá kitalakastuk puxamakitsis makglit litapitsin nemá walikanit nak ixli'akgkukitsis litapitsi nak ja'e likatsin. Tapakgsín xalaktsutapakgsin nalakxtumilín xala kilhmaklhuwa xalitlajanat xawá xaliktá ixlichalitkán pakgtanunanín wa ja'e xatatamakxtumit, lata nema tiyat takgalhín xla xatatamakxtumit ninalitawaká lata chatunu pakgtanunanín nak ixlitapitsin takgalhín. Lata chi ja'e wakg takgalhín accionaria lichatúm, nemá lakgchán tiyat xalak katukuxtu, namalhuwitilhakán xlakata naputlekgekán. Nachunalitum, tapakgsin nawán nikulá la natapakgtanú xala'alakatunu nak ja'e xatatamakxtumit.
Piwatiyá tapakgsin nakamalakatsukí la li'an xatatsokgwalín xawá talhkawilin nemá taskiní nakgantaxtú lata wan ja'e litapitsi.